Iḥulfan n Ḥanan, neɣ ɛad tayri-s ɣer Yaḥya ur tezmir ara ad as-teg tilas. Tefra-tt d wul-is akked wallaɣ-is, ad t-tlaɛi Yaḥya ad as-tmel akk ayen idergen deg wul-is. Maca ayen tebɣa ur tewwiḍ ara ɣur-s, tayri-s nettat amek i as-tga anamek ur t-tufi ara ɣer Yaḥya i as-yarran s tḥila « nekk werɛad ur wǧideɣ ara ». Ihi akken taẓayt-is ur as-tezmir ara, maca tefreḥ acku taɛekkemt-nni yellan fell-as tennefsusi, temla-as tayri-s i win tḥemmel imi ur as-d-yerri ara swayen tebɣa, dɣa tebra-as deg wul-is, tufa-d udem ajdid i tuder-is.